सुशांत केस CBI को सौंपे जाने के बाद ऐसा जश्न मना रहे हैं कि बिहार चुनाव जीत लिया हो: सामना एडिटोरियल
सुशांत केस को सीबीआई को सौंपने के सुप्रीम कोर्ट के फैसले पर बिहार के नेताओं की प्रतिक्रिया और वहां मनाए जा रहे जश्न पर सामना के संपादकीय में कटाक्ष किया गया है।
मुंबई: सुशांत केस को सीबीआई को सौंपने के सुप्रीम कोर्ट के फैसले पर बिहार के नेताओं की प्रतिक्रिया और वहां मनाए जा रहे जश्न पर सामना के संपादकीय में कटाक्ष किया गया है। लिखा गया है-'बिहार चुनाव जीत लिया गया ऐसे जश्न मनाए जा रहे है।'सामना ने अपने संपादकीय में लिखा-'सुशान्त सिंह राजपूत आत्महत्या केस में सुप्रीम कोर्ट ने सीबीआई जांच की अनुशंसा कर दी है जिसको लेकर महाराष्ट्र, दिल्ली और बिहार के कई ग्रुप्स एक्टिव हो गए। बिहार चुनाव जीत लिया गया, ऐसे जश्न मनाए जा रहे हैं।' इस लेख में बिहार के मुख्यमंत्री नीतीश कुमार पर भी टिप्पणी की गई है। बकायदा नीतीश कुमार का नाम लेकर लिखा -'नीतीश कुमार न्याय की जीत,सत्य की जीत बता रहे हैं।सामना ने आगे लिखा-सीबीआई को जांच देते समय उच्चतम न्यायालय ने ये भी साफ किया है कि मुम्बई पुलिस की जांच पारदर्शी थी और कोई चूक मुम्बई पुलिस से नहीं हुई है,लेकिन मुम्बई पुलिस के प्रामाणिक जांच की कद्र न करते हुए सीबीआई को जांच सौंपी गई, ये आश्चर्य का विषय है।संपादकीय में आगे लिखा गया-'बिहार पुलिस को मुंबई में कॉरन्टीन किया गया इसलिए मुंबई पुलिस की जांच पर शक है और इसलिए जांच सीबीआई को दी गई! वाकई अगर ऐसा है तो ये निश्चित ही आंखों में आंसू लाने वाली घटना कही जाएगी।